№__-sonli
KREDIT SHARTNOMASI

	Toshkent sh.
	“   ” _________ 202_-yil



“Madad Invest Bank” aksiyadorlik tijorat banki nomidan Nizom va ishonchnoma asosida harakat qiluvchi [filial nomi] boshqaruvchisi [filial rahbari F.I.Sh.], bundan keyin “Bank” deb ataladi, bir tomondan, va
“[firma nomi]” [tashkiliy shakli] nomidan ish yurituvchi [lavozimi] [F.I.Sh.] bundan keyin “Qarz oluvchi” deb ataladi, boshqa tomondan, alohida “Tomon” va birgalikda “Tomonlar” deb atalib, quyidagilar to‘g‘risida ushbu kelishuvni tuzdilar:
I. SHARTNOMA PREDMETI
1.1. Bank Qarz oluvchiga ushbu Shartnomada nazarda tutilgan miqdorda va shartlarda kredit ajratish, Qarz oluvchi esa olingan kreditni ushbu Shartnoma shartlariga muvofiq qaytarish majburiyatini oladi;
1.2. Moliyalashtirish manbai Bankning o‘z mablag‘lari hisoblanadi;
1.3. Foydalanish shakli – 	;
1.4. Mazkur shartnoma Qarz oluvchining taqdim etgan arizasi asosida tuzildi.
II. KREDITLASH SHARTLARI VA KREDIT UCHUN TO‘LOV
2.1. Kredit quyidagi shartlar asosida ajratiladi:
2.1.1. Kredit summasi – ___________,00 (_________________________) so‘m;
2.1.2. Kredit maqsadi – _______________________________ (keyingi o‘rinlarda matn bo‘yicha «Loyiha» deb ham yuritiladi);
2.1.3. Oxirgi transhni qaytarish sanasi – ______-yilgacha (shu kunning o‘zi ham kiradi);
2.1.4. Asosiy qarz to‘lovi bo‘yicha imtiyozli davr – ushbu Shartnoma tuzilgan kundan boshlab 	 oy;
2.2. Kredit bo‘yicha to‘lovlar:
2.2.1. Foiz to‘lovlari:
a) muddatli qismiga – yillik _____%;
b) muddati o‘tkazib yuborilgan qismiga – yillik _____%;
2.2.2. Asosiy summa va foizlarni to‘lash usuli – ________________;
2.2.3. Kredit shartnomasi shartlari Qarz oluvchining tashabbusi bilan qayta ko‘rib chiqilgan taqdirda, Qarz oluvchi Bankka __________________ (___________________) miqdorida bir martalik komissiya to‘laydi;
2.2.4. Bank tariflariga muvofiq boshqa komissiyalar;
2.3. Bank Qarz oluvchi tomonidan olingan kreditni hisobga olish uchun unga tegishli hisobvaraqlarni ochadi.
2.4. Foiz stavkasi Tomonlarning kelishuviga binoan o‘zgartirilishi mumkin.
III. HISOB-KITOBLAR TARTIBI
3.1. Bank, Qarz oluvchi ushbu Shartnomaning tegishli shartlarini bajarganidan va Bankka to‘lov topshiriqnomasini taqdim etganidan so‘ng, kreditning maqsadiga ko‘ra tovarlar (ishlar, xizmatlar) uchun haq to‘lash maqsadida, ushbu Shartnoma imzolangan kundan e’tiboran 60 kun ichida ___-sonli hisobvaraqdan pul mablag‘larini naqd pulsiz shaklda o‘tkazish yo‘li bilan Qarz oluvchiga kredit taqdim etadi.
Kredit mablag‘lari belgilangan muddatda talab qilib olinmagan taqdirda, Bank ushbu Shartnomani bir tomonlama tartibda bekor qilishga haqli. Kredit mablag‘larini to‘lash sanasi deb to‘lov hujjatining valyutalash sanasi hisoblanadi.
3.2. Qarz oluvchi olingan kreditni va unga hisoblangan foizlarni ushbu Shartnomaning ajralmas qismi hisoblangan 1-ilovadagi Kreditni qaytarish jadvalida ko‘rsatilgan muddatlarga muvofiq qaytarish majburiyatini oladi. 1-ilovadagi foizlar miqdori dastlabki bo‘lib, u ushbu Shartnomaning ajralmas qismi bo‘lgan alohida Ilova bilan kreditning olinishi va qaytarilishining amaldagi sanasidan kelib chiqib, tuzatish kiritiladi. Kreditni qaytarish jadvali qayta rasmiylashtirilgan taqdirda, avval amal qilgan Kreditni qaytarish jadvali o‘z kuchini yo‘qotadi.
3.3. Kredit bo‘yicha foizlar asosiy qarz qoldig‘iga har kuni hisoblab boriladi. Foizlarni hisoblashda yilda 365 kunlik hisob-kitob usulidan foydalaniladi. Bunda kreditdan foydalanganlik uchun foizlar Qarz oluvchi tomonidan taqdim etilgan to‘lov hujjatiga asosan, kreditdan birinchi marta mablag‘ olingan sanadan boshlab hisoblanadi.
Kreditlar bo‘yicha foizlar Qarz oluvchining to‘lov topshiriqnomasiga ko‘ra kredit mablag‘lari o‘tkazilgan kundan boshlab, asosiy qarzning joriy summasiga har kuni hisoblab boriladi.
3.4. Asosiy qarzning muddati o‘tkazib yuborilgan qismi uchun foizlar kechiktirilgan birinchi kundan boshlab kreditning muddati o‘tgan qismi to‘liq so‘ndirilguniga qadar hisoblanadi.
3.5. Ushbu Shartnoma shartlariga o‘zgartirish kiritilganligi uchun komissiya Bank tomonidan mazkur Shartnomaga tegishli qo‘shimcha kelishuv imzolangan paytdan e’tiboran 3 (uch) bank kuni ichida undiriladi.
3.6. Asosiy qarzni so‘ndirish bo‘yicha transhlar, foizlar va boshqa to‘lovlar pul mablag‘lari Bankdagi tegishli hisobvaraqlarga kelib tushgach so‘ndirilgan hisoblanadi.
3.7. Agar har qanday to‘lov kuni dam olish yoki bayram kuniga to‘g‘ri kelsa, to‘lov dam olish yoki bayram kunidan keyingi kunga o‘tkaziladi.
3.8. Ushbu shartnoma shartlariga muvofiq har qanday to‘lov muddati buzilgan taqdirda, Bank memorial order orqali Qarz oluvchining Bankdagi barcha hisobvaraqlaridan mablag‘larni hisobdan chiqarish va/yoki Qarz oluvchining boshqa tijorat bankidagi va/yoki bank filialidagi asosiy bank hisobvarag‘iga “akseptsiz” to‘lov talabnomalarini qo‘yish huquqini o‘zida saqlab qoladi.
3.9. Qarz oluvchining tegishli hisobvaraqlaridan kelib tushgan yoki kreditni so‘ndirish hisobiga undirilgan mablag‘lar qarzni so‘ndirishga quyidagi navbat bo‘yicha yo‘naltiriladi:
· muddati o‘tgan asosiy qarzni so‘ndirish;
· foizlar bo‘yicha muddati o‘tgan qarzdorlikni so‘ndirish;
· joriy to‘lov bo‘yicha hisoblangan foizlar va asosiy qarz;
· neustoyka (penya/komissiya), jarimalar summasi.
Kredit to‘liq hajmda muddatidan oldin so‘ndirilganda, birinchi navbatda foizlar va komissiyalar bo‘yicha muddatli qarzdorlik so‘ndiriladi.
3.10. Qarz oluvchi kredit shartnomasi bo‘yicha majburiyatlarini 29801_____________ hisobvarag‘iga pul o‘tkazish yo‘li bilan so‘ndiradi. Qarz oluvchidan kredit bo‘yicha joriy to‘lov uchun kreditni (qarzni) qaytarish jadvalida nazarda tutilgan summadan ko‘proq miqdorda mablag‘ kelib tushganda, bank kelib tushgan mablag‘larning ortiqcha qismini qarz oluvchining kredit (qarz) bo‘yicha asosiy qarzini so‘ndirishga yo‘naltiradi va kredit (qarz) summasini qayta hisoblab chiqadi.
IV. KREDITNING QAYTARILUVCHANLIGI TA’MINOTI
4.1. Mijoz va Bank o‘rtasida tuzilgan Kredit shartnomasi bo‘yicha o‘z majburiyatlarini ta’minlash maqsadida, Mijoz Bankka uchinchi shaxslar oldidagi boshqa majburiyatlardan holi bo‘lgan quyidagi mol-mulkni garovga qo‘yadi:
4.1.1. Avtotransport vositalari, ya’ni:
	№
	Nomi
	Mulkdor
	Bozor qiymati,
so‘m
	Bozor 
qiymatidan 
%
	Garov qiymati,
so‘m

	

1
	_______________________, 20-yilda ishlab chiqarilgan, Davlat raqami , tex. pasporti 202_-yil -dagi,
Dvigatel raqami _____________, kuzov raqami ________________, Rangi _________________ Holati: ____________________________
	
______________


	
_______________


	
___________


	




	
	Bo‘lim bo‘yicha JAMI:
	
	
	
	


1-satrda ko‘rsatilgan garovni baholash to‘g‘risidagi _____-yildagi ___-sonli hisobotga muvofiq, baholash sanasidagi bozor qiymati ____________________,00 so‘mni tashkil etadi.
4.1.2. Turar joyga oid bo‘lmagan ko‘chmas mulk:
	
№
	Nomi
	Mulkdor
	Bozor qiymati,
so‘m
	Bozor qiymatidan 
% hisobida
	Garov qiymati,
so‘m

	

2
	Turar joyga oid bo‘lmagan ko‘chmas mulk (Liter 0001),
Kadastr raqami 	;
Bino va inshootlar maydoni – ,00 kv.m; Yer uchastkasi maydoni – ,00 kv.m; Quyidagi manzilda joylashgan: 1 kv.m uchun taxminiy narx _________________________,00 so‘m.
	
_____________


	
____________


	
____________


	
____________



	
	Bo‘lim bo‘yicha JAMI:
	
	
	
	


2-satrda ko‘rsatilgan garovni baholash to‘g‘risidagi ________-yildagi __-sonli hisobotga muvofiq, baholash sanasidagi bozor qiymati ________________ so‘mni tashkil etadi.
Yuqorida ko‘rsatilgan ko‘chmas mulk yer uchastkasiga bo‘lgan ashyoviy huquqlar bilan birgalikda, mulkiy majmuaning ajralmas qismi hisoblangan barcha qismlarni, jumladan, mavjud to‘siqlar, darvozalar, kommunikatsiyalar, energiya ta’minoti tizimi (simlar, ustunlar va hokazo), suv ta’minoti (quvurlar, qulflar va hokazo), gaz ta’minoti, turli tozalash inshootlari, ko‘kalamzorlashtirish (daraxtlar), uskunalar, uskunalarning butlovchi qismlari, mebel va quyidagi manzilda joylashgan boshqa mol-mulk bilan birga keyinchalik kiritilgan va/yoki kiritiladigan barcha yaxshilanishlar yoki o‘zgartirishlarni o‘z ichiga olgan holda garov predmeti bo‘lib xizmat qiladi:
4.1.3. Avtotransport vositalari, xususan:
	№
	Nomi
	Mulkdor
	Garov qiymati sotib olinadigan qiymatning 80 foizidan ko‘p bo‘lmagan miqdorda, so‘m

	
	Sotib olinayotgan/Rasmiylashtirish uchun qoldirilgan
				, 20	-yilda ishlab chiqarilgan, Davlat raqami belgisi 		, texnik pasport 	 sanasidagi 	20	-y.,
Dvigatel raqami 		, kuzov raqami 		, Rangi 	.
	


MCHJ
“	”
	





	
	Sotib olinayotgan/Rasmiylashtirish uchun qoldirilgan
	
	

	
	Bo‘lim bo‘yicha JAMI:
	
	


3,4-satrlarda ko‘rsatilgan garov predmetini O‘zbekiston Respublikasi qonunchiligida belgilangan tartibda rasmiylashtirish uchun sanasi. Garov belgilangan muddatda rasmiylashtirilmagan taqdirda, muddatli qism uchun joriy foiz stavkasi muddati o‘tgan qism uchun belgilangan foiz stavkasi miqdorida belgilanadi, garov shartnomasi o‘z vaqtida rasmiylashtirilmagan taqdirda esa, Bank qarz oluvchini loyiha doirasidagi ko‘char mulklar bo‘yicha garov shartnomasini sud tartibida tuzishga majburlashga haqli.
Garov predmetining umumiy garov qiymati _________________,00 (__________________) so‘mni tashkil etadi yoki kredit shartnomasi summasining 125 foizini tashkil etadi.
5.2. Majburiyatlar, shuningdek, “_______________” MChJning <summa> miqdoridagi kafilligi bilan ta’minlanadi.
5.3. Ta’minotning umumiy qiymati _________________,00 (__________________) so‘mni tashkil etadi.
4.2. Qarz oluvchi/Garovga qo‘yuvchi tomonidan Garov predmetini sug‘urtalash bo‘yicha majburiyatlar buzilgan taqdirda, Bank Garov predmetini o‘z hisobidan sug‘urtalashi va sug‘urta xarajatlarini Qarz oluvchi/Garovga qo‘yuvchidan undirib olishi mumkin.

V. TOMONLARNING HUQUQ VA MAJBURIYATLARI
5.1. Bank quyidagi huquqlarga ega:
5.1.1. Quyidagi hollarda Qarz oluvchiga kredit ajratishdan to‘liq yoki qisman voz kechish:
a) mazkur shartnoma kuchga kirgan kundan boshlab 60 kun mobaynida kredit o‘zlashtirilmasa;
b) sud tomonidan Qarz oluvchi to‘lovga qobiliyatsiz deb topilsa;
v) Qarz oluvchi kreditning qaytarilishini ta’minlash bo‘yicha majburiyatlarini bajarmasa;
g) Qarz oluvchining hisobvarag‘ida to‘lanmagan talabnomalar mavjud bo‘lsa;
d) mazkur Shartnoma shartlariga muvofiq hisoblangan vositachilik haqini to‘lash bo‘yicha muddati o‘tgan qarzdorlik yoki boshqa qarzdorlik mavjud bo‘lsa;
ye) to‘lov hujjatlari ushbu Shartnoma shartlariga va/yoki O‘zbekiston Respublikasining amaldagi qonunchiligiga zid ravishda rasmiylashtirilganda. Bank, shuningdek, Qarz oluvchidan to‘lov amalga oshiriladigan shartnomalarga qo‘shimchalar va/yoki o‘zgartirishlar kiritishini talab qilishga haqli;
j) agar Qarz oluvchi kredit olish uchun Bankka kredit berish to‘g‘risida qaror qabul qilishda hal qiluvchi ahamiyatga ega bo‘lgan masalalar bo‘yicha yolg‘on yoki to‘liq bo‘lmagan ma’lumotlarni taqdim etgan bo‘lsa;
z) agar Qarz oluvchi kredit mablag‘laridan belgilangan maqsadda foydalanmasa (maqsadga nomuvofiq foydalanish);
Bank tomonidan kredit berish to‘liq yoki qisman rad etilgan taqdirda, Bank ushbu kredit bo‘yicha mablag‘lar ajratishni to‘xtatib turish to‘g‘risida qaror qabul qilingan sanadan keyingi ish kunidan kechiktirmay Mijozga moliyalashtirishdan voz kechish sabablari va/yoki uni qayta tiklash muddatlarini ko‘rsatgan holda yozma xabarnoma yuboradi.
5.1.2. Ushbu Shartnomaning amal qilish muddati davomida Qarz oluvchining moliyaviy-xo‘jalik faoliyati holatini, kreditdan maqsadli foydalanilayotganini, loyihaning amalga oshirilish borishini tekshirish, shuningdek, Loyiha, Qarz oluvchi va/yoki ta’minotni taqdim etgan shaxslarga oid boshqa ma’lumotlarni talab qilish. Bunday tekshiruvlarni o‘tkazish davriyligi Bank tomonidan belgilanadi;
5.1.3. Kreditdan foydalanilishini, uning qaytarilish ta’minotini, garov ta’minotining saqlanishi, sug‘urtalangani, yetarliligi va likvidliligini tekshirish;
5.1.4. Bank quyidagi hollarda Qarz oluvchidan kreditni (hisoblangan foizlar bilan birga) muddatidan oldin qaytarishni talab qilishga haqli:
a) Qarz oluvchi tomonidan ushbu Shartnoma bo‘yicha zimmasiga olingan majburiyatlarning buzilishi va/yoki bajarilmasligi va/yoki lozim darajada bajarilmasligi hollarida;
b) agar ushbu Shartnomaning amal qilish muddati davomida Qarz oluvchining moliyaviy va/yoki mulkiy ahvoli sezilarli darajada yomonlashsa yoxud ushbu Shartnomaning 5.4.7 va 5.4.8-bandlarida ko‘rsatilgan talablar bajarilmasa;
v) agar Qarz oluvchi kredit mablag‘laridan maqsadsiz foydalansa (maqsadsiz foydalanish);
g) agar Qarz oluvchi kredit olish uchun Bankka kredit berish to‘g‘risida qaror qabul qilishda hal qiluvchi ahamiyatga ega bo‘lgan masalalar yuzasidan yolg‘on yoki to‘liq bo‘lmagan ma’lumotlarni taqdim etgan bo‘lsa;
d) kredit qaytarilishi ta’minotining yo‘qotilishi yoki ta’minot qiymatining pasayishi hollarida;
e) Qarz oluvchi ushbu Shartnomaning 5.1.2-bandida ko‘rsatilgan bank nazoratidan bo‘yin tovlasa;
j) ushbu shartnoma shartlaridan kelib chiquvchi asosiy qarz, foizlar, komissiyalar va/yoki kredit bo‘yicha boshqa to‘lovlarning o‘z vaqtida so‘ndirilmasligi hollarida;
z) garov predmetining Bank foydasiga o‘z vaqtida sug‘urtalanmaganligi va/yoki Bank tomonidan sug‘urta mukofotini to‘lash bo‘yicha qilingan xarajatlarning o‘z vaqtida qoplanmaganligi hollarida;
i) agar Qarz oluvchi ushbu Shartnomada va Loyihaning ekologik va ijtimoiy chora-tadbirlar rejasida (agar bunday reja shartnoma tomonlari tomonidan tuzilgan bo‘lsa) belgilangan ekologik va ijtimoiy talablarga muntazam ravishda rioya qilmasa hamda amaldagi qonunchilikda va vakolatli davlat organlarining ko‘rsatmalarida nazarda tutilgan Loyihaning ekologik va ijtimoiy sharoitlarini yaxshilashdan asossiz ravishda bosh tortsa.
y) ushbu Shartnomada va O‘zbekiston Respublikasining amaldagi qonunchiligida nazarda tutilgan boshqa hollarda.
5.1.5. Kredit Bankning talabiga binoan, ushbu Shartnomaning 5.1.4-kichik bandiga muvofiq muddatidan oldin qaytarilgan taqdirda, Bank ushbu Shartnoma shartlarida Qarz oluvchining kredit qaytarilishi ta’minoti va boshqa mol-mulkiga nisbatan undiruvni qaratish huquqiga ega bo‘ladi.
5.1.6. Ushbu Shartnoma/garov shartnomasi/kafillik shartnomasi (agar mavjud bo‘lsa) shartlari, kredit qaytarilishining ta’minoti hamda Qarz oluvchi tomonidan ushbu Shartnoma bo‘yicha majburiyatlarning bajarilishiga oid ma’lumotlarni NIKI, Kredit byurosi va Garov reyestriga taqdim etish.
5.1.7. Kredit shartnomasi shartlari Qarz oluvchining tashabbusi bilan qayta ko‘rib chiqilgan taqdirda, Bank kredit tahlilini o‘tkazish uchun boshqa har qanday kredit hujjatlarini talab qilib olishga haqli.
5.2. Bank quyidagi majburiyatlarni o‘z zimmasiga oladi:
5.2.1. Qarz oluvchiga ushbu Shartnoma va Bosh kelishuvda nazarda tutilgan shartlar asosida va tartibda kredit taqdim etish;
5.2.2. Qarz oluvchiga kreditlash jarayonida ishtirok etuvchi hisobvaraqlar harakati bo‘yicha ko‘chirmalarni hamda komissiyalar va boshqa to‘lovlar hisob-kitobini taqdim etish;
5.2.3. Qarz oluvchi tomonidan kredit to‘liq qaytarilganidan so‘ng, Bank garov obyekti bo‘yicha taqiqni mustaqil ravishda bekor qilish imkoniyatiga ega bo‘lmasa, garov ta’minoti predmetiga qo‘yilgan taqiqlarni bekor qilish uchun notarial idoralarga ma’lumotnoma taqdim etiladi. Garov ta’minoti Bank tomonidan notarial idoralar ishtirokisiz rasmiylashtirilgan holda, taqiq Bankning o‘zi tomonidan bekor qilinadi;
5.2.4. Kredit (qarz) shartnomasi bo‘yicha qarz summasini to‘lash majburiyati to‘liq bajarilgan sanadan e’tiboran uch ish kunidan kechiktirmay quyidagilarni amalga oshirishi shart:
· garovga qo‘yilgan mol-mulkdan taqiqni olib tashlash;
· bankning garovga qo‘yilgan mol-mulkka nisbatan huquqlari to‘g‘risidagi yozuvni garov reyestridan chiqarib tashlash choralarini ko‘rish.
5.3. Qarz oluvchi quyidagi huquqlarga ega:
5.3.1. Kreditdan foydalanish holati to‘g‘risida ma’lumot olish hamda kredit shartlarini o‘zgartirish yuzasidan takliflar bilan Bankka murojaat qilish;
5.3.2. Ushbu Shartnomaning 5.1.1 va 5.1.4-kichik bandlarida nazarda tutilgan holatlar bundan mustasno, ushbu Shartnomada belgilangan hajmlarda, muddatlarda va shartlarda kredit berilishini talab qilish;
5.3.3. Ushbu Shartnomaning II bo‘limida ko‘rsatilgan tartibda kreditni to‘liq yoki qisman qaytarish;
5.3.4. Bo‘lajak va muddati o‘tgan to‘lovlar haqida xabardor bo‘lish uchun Bankning elektron xizmatlaridan foydalanish;
5.3.5. Kredit bo‘yicha qarzdorlikni muddatidan oldin to‘liq yoki qisman so‘ndirish;
5.3.6. Ushbu shartnoma tuzilgan paytdan boshlab to kredit mablag‘larini olgunga qadar bo‘lgan davrda hech qanday to‘lovlarni to‘lamasdan kredit olishdan voz kechish;
5.3.7. Garov ta’minotiga qo‘yiladigan talablardan kelib chiqib, garov ta’minoti summasini kreditning so‘ndirilmagan qismidan oshadigan summaga kamaytirish, shuningdek, loyihani qayta ko‘rib chiqish uchun ariza berish orqali garov ta’minotini kamaytirish tartibi va usullaridan foydalanish.
5.4. Qarz oluvchining majburiyatlari:
5.4.1. Kreditdan ushbu Shartnomaning 2.1.2-bandida ko‘rsatilgan maqsadlarda foydalanish;
5.4.2. Kreditni ushbu Shartnomaga muvofiq tartibda va muddatda qaytarish;
5.4.3. Mazkur Shartnoma bo‘yicha majburiyatlarning bajarilishini ta’minlaydigan shartnomada (shartnomalarda) nazarda tutilgan majburiyatlarni lozim darajada bajarish. Ta’minot yo‘qotilgan yoki uning bozor qiymati pasaygan taqdirda, Qarz oluvchi o‘ttiz kunlik muddat ichida ta’minotni tiklash yoki unga teng qiymatli boshqa ta’minot taqdim etish majburiyatini oladi. Agar Qarz oluvchi ayni vaqtda Garovga qo‘yuvchi ham bo‘lsa, u Bank vakillariga garov predmetini ko‘zdan kechirish, unga o‘z identifikatsiya belgilarini qo‘yish va shu kabi harakatlarni amalga oshirish uchun imkoniyat yaratib berish majburiyatini oladi.
5.4.4. Bankdan kreditni muddatidan oldin qaytarish to‘g‘risida talabnoma olinganda, mazkur Shartnoma shartlariga muvofiq kreditni qaytarish hamda kreditdan foydalanganlik uchun hisoblangan foizlarni va Bankning boshqa komissiyalarini to‘lash;
5.4.5. Garov predmetini Bank foydasiga sug‘urta kompaniyasida sug‘urtalanishini ta’minlash va (yoki) garov predmeti uchun sug‘urta mukofotini to‘lash bo‘yicha Bank qilgan xarajatlarning o‘rnini qoplash;
5.4.6. O‘z tashabbusi bilan mazkur Shartnoma maqsadiga erishishga, xususan, loyihani amalga oshirish yoki undan foydalanishga jiddiy ta’sir ko‘rsatadigan yoxud xavf tug‘diradigan barcha holatlar to‘g‘risida Bankni darhol xabardor qilish;
5.4.7. Mazkur Shartnomaning amal qilish muddati davomida Bankning yozma roziligini olmasdan, Qarz oluvchining moliyaviy va mulkiy holatiga ta’sir etuvchi hamda kredit maqsadiga erishishga salbiy ta’sir ko‘rsatishi mumkin bo‘lgan huquqiy yoki iqtisodiy tusdagi hech qanday o‘zgartirishlarni amalga oshirmaslik, shu jumladan:
a) Qarz oluvchining o‘z mablag‘lari (kapitali) kamayishiga olib keladigan operatsiyalarni, shu jumladan dividendlar to‘lash, ustav kapitalini kamaytirish va boshqalarni amalga oshirish;
b) Qarz oluvchi majburiyatlari hajmining sezilarli darajada oshishiga olib keladigan kafolatlarni berish va boshqa majburiyatlarni qabul qilish;
v) agar realizatsiya qilish loyihada nazarda tutilmagan bo‘lsa, kredit mablag‘lari hisobiga sotib olingan aktivlarni sotish;
g) Qarz oluvchini qayta tashkil etish yoki tugatish.
5.4.8. Mol-mulk topshirilganda va/yoki yuridik manzil o‘zgarganda Bankni yozma ravishda xabardor qilish;
5.4.9. Taqdim etilayotgan kredit mablag‘lari hisobidan olinadigan tovarlar va bajariladigan ishlar ishlab chiqaruvchilarning huquqlarini yoki intellektual mulk huquqini buzmasligini, shuningdek, uchinchi shaxslar huquqlariga daxl qilmasligini ta’minlash;
5.4.10. O‘z aktivlariga tahdid solishi mumkin bo‘lgan sud ishlariga jalb etilmaganligini, shuningdek, kredit mablag‘lari Qarz oluvchiga ma’lum bo‘lgan investitsion faoliyatga va amaldagi qonunchilik hamda Bankning ichki hujjatlari bilan belgilangan boshqa taqiqlangan maqsadlarga ishlatilmasligini kafolatlash;
5.4.11. Mazkur Shartnomaning amal qilish muddati davomida Qarz oluvchi har chorakda Bankka o‘z faoliyati bilan bog‘liq Bank so‘ragan barcha ma’lumotlarni taqdim etish majburiyatini oladi. Moliyaviy hisobotlarni qonunchilikda belgilangan shaklda, nisbatan yirik qoldiq va aylanmalarga ega bo‘lgan hisobvaraqlarning saldo-aylanma qaydnomalarini, debitorlik va kreditorlik qarzlari to‘g‘risidagi tahliliy ma’lumotlarni taqdim etishi lozim;
5.4.12. Bankning kredit mablag‘lari hisobidan haqi to‘langan tovarlar/ishlar/xizmatlar olinganidan so‘ng kreditdan maqsadli foydalanilganini tekshirish uchun Bankka tasdiqlovchi hujjatlarni taqdim etish;
5.4.13. Bank xodimlarini va tomonlarning kelishuviga ko‘ra, tekshiruvlar o‘tkazish uchun xizmat, ishlab chiqarish, omborxona va boshqa binolarga kiritish;
5.4.14. O‘zbekiston Respublikasi va Bankning atrof-muhitni, mehnatni muhofaza qilish, sanoat sanitariyasi va gigiyenasi, ijtimoiy boshqaruv bo‘yicha amaldagi qonunchiligi talablariga rioya etish, amalga oshirilayotgan faoliyat turlari uchun qonunchilikda talab qilingan barcha amaldagi ruxsatnomalar va kelishuvlarga ega bo‘lish, Loyihada bolalar mehnati va majburiy mehnatdan foydalanishga, mehnat va mashg‘ulotlar sohasidagi kamsitishlarga hamda gender kamsitishiga yo‘l qo‘ymaslik;
5.4.15 Loyihaning har qanday uchastkasida sodir bo‘lgan, jiddiy noxush oqibatlarga olib keladigan yoki olib kelish ehtimoli yuqori bo‘lgan har qanday ekologik va (yoki) ijtimoiy tusdagi hodisa (jumladan, portlash, o‘limga, jiddiy yoki ko‘plab jarohatlarga olib kelishi mumkin bo‘lgan ish joyidagi baxtsiz hodisa, atrof-muhitning sezilarli darajada ifloslanishi, zo‘ravonlik bilan kechadigan mehnat tartibsizliklari yoki mahalliy aholi bilan nizo) to‘g‘risida Bankka zudlik bilan xabar berish.
5.4.16 Bankning talabiga ko‘ra, Bank bilan birgalikda Loyihaning ekologik va ijtimoiy chora-tadbirlar rejasini ishlab chiqish, tasdiqlash va bajarish.
5.4.17 Tomonlar kelishgan muddatlarda, Bank tomonidan taqdim etiladigan namunalarga muvofiq Loyihaning ekologik va ijtimoiy monitoringi bo‘yicha davriy hisobotlarni tayyorlash va Bankka taqdim etish.
5.4.18 O‘zbekiston Respublikasi qonunchiligiga muvofiq xodimlar va aholidan shikoyat hamda takliflarni qabul qilish, hisobga olish va ko‘rib chiqish mexanizmini yaratish hamda uni yuritish, shuningdek, kelib tushgan shikoyatlar va ularni ko‘rib chiqish natijalari to‘g‘risidagi ma’lumotlarni Bankka davriy ravishda yuborib turish.
5.4.19 Agar Mijozning faoliyati qonunchilik talablariga binoan (“Atrof-muhitga ta’sirni baholash mexanizmini yanada takomillashtirish to‘g‘risida”gi VMning 2020-yil 7-sentyabrdagi 541-sonli qaroriga muvofiq) davlat ekologik ekspertizasidan o‘tkazilishi talab qilinadigan faoliyat turlari ro‘yxatiga kiritilgan bo‘lsa, davlat ekspertizasining amaldagi ijobiy xulosasini taqdim etish. 
VI. TOMONLARNING MULKIY JAVOBGARLIGI 
VA NIZOLARNI HAL ETISH TARTIBI
6.1. Bank qoplanmagan kredit mab’lag‘larini qaytarishni, hisoblangan barcha foizlar va boshqa qo‘shimcha talablarni to‘lashni, shuningdek, Qarz oluvchi tomonidan Bankka yetkazilgan barcha zararlarni qoplashni talab qilishga haqlidir.
6.2. Kredit shartnomasida nazarda tutilgan Bank krediti bo‘yicha ta’minot sifatida taqdim etiladigan mol-mulkni sug‘urtalash (sug‘urtani ta’minlash) bo‘yicha majburiyatlarni bajarmaganlik uchun Bank har bir kechiktirilgan kun uchun majburiyat summasining 0,1 foizi miqdorida, biroq majburiyat umumiy summasining 50 foizidan ko‘p bo‘lmagan miqdorda jarima qo‘llashga haqlidir.
6.3. Jarima to‘lash Tomonlarni o‘z zimmalariga yuklangan majburiyatlarni bajarishdan yoki yo‘l qo‘yilgan qoidabuzarliklarni bartaraf etishdan ozod qilmaydi.
6.4. Tomonlarning ushbu Shartnomada nazarda tutilmagan javobgarlik choralari O‘zbekiston Respublikasi qonunchiligiga muvofiq qo‘llaniladi.
6.5. Shartnomadan kelib chiqishi yoki u bilan bog‘liq bo‘lishi mumkin bo‘lgan nizolar va kelishmovchiliklarni Tomonlar o‘zaro muzokaralar yo‘li bilan hal etishga harakat qiladilar.
6.6. Nizoni tinch yo‘l bilan hal etish imkoni bo‘lmagan taqdirda, ushbu Shartnomadan kelib chiqadigan yoki u bilan bog‘liq bo‘lgan barcha nizolar, kelishmovchiliklar va talablar, jumladan uning tuzilishi, o‘zgartirilishi, bajarilishi, buzilishi, bekor qilinishi, tugatilishi va haqiqiyligi bilan bog‘liq masalalar Toshkent shahridagi sudda ko‘rib chiqilishiga tegishlidir.
VII. KORRUPSIYAGA QARSHI QOIDALAR
7.1. Tomonlar O‘zbekiston Respublikasining korrupsiyaga qarshi kurashish sohasidagi qonunchilik talablariga, Bankning Korrupsiyaning oldini olish va unga qarshi kurashish siyosatiga (Bankning rasmiy veb-saytida mavjud) hamda Bankning korrupsiyaga qarshi kurashishga oid boshqa ichki me’yoriy hujjatlari talablariga so‘zsiz rioya etish majburiyatini oladi.
7.2. Ushbu Shartnoma (Bitim) bo‘yicha o‘z majburiyatlarini bajarish chog‘ida Tomonlar biron-bir shaxsning xatti-harakati yoki qaroriga ta’sir o‘tkazish uchun unga to‘g‘ridan-to‘g‘ri yoxud bilvosita hech qanday pul mablag‘lari yoki qimmatliklar to‘lamaydi, to‘lashni taklif etmaydi va to‘lanishiga ruxsat bermaydi, bu orqali biron-bir noqonuniy ustunlik yoki boshqa naf olish maqsadida.
7.3. Tomonlar ushbu Shartnoma (Bitim) bo‘yicha o‘z majburiyatlarini bajarishda amaldagi qonunchilikka ko‘ra pora berish/olish, tijoriy pora berish/pora evaziga og‘dirib olish deb malakalanadigan harakatlarni amalga oshirmaydi.
7.4. Ushbu Shartnoma (Bitim) Tomonlaridan har biri boshqa Tomonni (Bank xodimlarini) rag‘batlantirishdan, jumladan, pul mablag‘lari, sovg‘alar berish, ular uchun ishlarni (xizmatlarni) bepul bajarish orqali va Bank xodimini muayyan qaramlikka solib, uni rag‘batlantirayotgan tomon manfaati yo‘lida biron-bir harakatni amalga oshirishini ta’minlashga qaratilgan boshqa usullardan voz kechadi.
7.5. Tomonlardan birida korrupsiyaga qarshi kurashish shartlari buzilganligi yoki buzilishi mumkinligi to‘g‘risida shubha yuzaga kelgan taqdirda, tegishli Tomon boshqa Tomonni yozma shaklda yoki Bankning veb-saytidagi rekvizitlarda maxsus ko‘rsatilgan ishonch telefoni orqali xabardor qilish majburiyatini oladi.
7.6. Tomonlar Shartnomaning (Bitimning) amal qilish muddati davomida va ushbu muddat tugaganidan so‘ng ham korrupsiyaviy harakatlarni sodir etmaslikka kelishadilar.
VIII. MAXFIYLIK
8.1. Tomonlar o‘z shartnomaviy majburiyatlari asosida mazkur Shartnomani bajarish jarayonida olingan yoki yaratilgan barcha ma’lumotlarni boshqarish uchun javobgar hisoblanadi.
8.2. Xizmatlar ko‘rsatish davomida olingan yoki yaratilgan barcha ma’lumotlar xizmat doirasidagi axborot hisoblanadi va maxfiy deb qabul qilinishi kerak.
8.3. Tomonlar maxfiy axborotni saqlashga va uni himoya qilish uchun barcha zarur choralarni ko‘rishga, shu jumladan Tomonlar qayta tashkil etilganda yoki tugatilganda ham, majburdirlar. Tomonlar, yengib bo‘lmas kuch holatlari yoki O‘zbekiston Respublikasining amaldagi qonunchiligi talablari sababli maxfiy axborotning bexosdan va/yoki majburiy oshkor etilishi hollari bundan mustasno ekanligini inobatga olib, boshqa Tomonning oldindan yozma roziligisiz maxfiy axborotni hech qanday uchinchi shaxslarga oshkor qilmaslikka va oshkor etilishiga yo‘l qo‘ymaslikka shu bilan kelishib oladilar.
IX. TOMONLARNING ISHONTIRISHI VA KAFOLATLARI
9.1. Shartnoma Tomonlari boshqa Tomonni quyidagilar haqida ishontiradi:
9.1.1. Tomon O‘zbekiston Respublikasi qonunchiligiga muvofiq yuridik shaxs (yakka tartibdagi tadbirkor) sifatida ro‘yxatdan o‘tgan hamda tugatish yoki bankrotlik jarayonida emas;
9.1.2. Tomonning ijro etuvchi organlari o‘zining joylashgan/ro‘yxatdan o‘tgan joyida faoliyat yuritadi va boshqaruv funksiyalarini amalga oshiradi;
9.1.3. Tomon Shartnomani tuzish va ijro etish uchun, shu jumladan, amaldagi qonunchilik va ta’sis hujjatlari talablariga muvofiq Tomonning vakolatli boshqaruv organlarida yirik bitim, manfaatdor shaxs bilan bitim tuzish (agar qo‘llanilsa) uchun barcha zarur ruxsatnomalarni, kelishuvlar va ma’qullashlarni belgilangan tartibda olgan hamda Shartnomaning tuzilishi va uning keyinchalik ijro etilishi O‘zR qonunchiligi normalarini, ta’sis hujjatlarini va Tomonning uchinchi shaxslar bilan tuzgan boshqa har qanday shartnomalari (kelishuvlari)ni buzmaydi;
9.1.4. Tomonga nisbatan uning faoliyatining moliyaviy asosiga ta’sir qilishi va shu tariqa Shartnoma bo‘yicha majburiyatlarning bajarilishiga to‘sqinlik qilishi mumkin bo‘lgan sud ishlari yuritilmayapti;
9.1.5. Tomon nomidan Shartnomani imzolaydigan shaxslar O‘zRning amaldagi qonunchiligi va ta’sis hujjatlariga muvofiq beriladigan barcha zarur vakolatlarga ega.
X. YAKUNIY QOIDALAR
10.1. Mazkur Shartnomada nazarda tutilmagan hollarda Tomonlar O‘zbekiston Respublikasining amaldagi qonunchiligiga amal qiladilar.
10.2. Mazkur Shartnoma Tomonlar tomonidan imzolangan kundan e’tiboran kuchga kiradi va Tomonlar ushbu Shartnoma bo‘yicha barcha majburiyatlarni to‘liq bajargunlariga qadar amal qiladi.
10.3. Ushbu Shartnoma shartlarini o‘zgartirish, uning amal qilish muddatini uzaytirish yoki kelishilgan tartibda muddatidan oldin bekor qilish, ushbu Shartnomaning 5.1.4-bandida nazarda tutilgan holatlar bundan mustasno, tomonlarning qo‘shimcha yozma kelishuvi asosida amalga oshiriladi.
10.4. Qarz oluvchi ushbu shartnoma bo‘yicha o‘z majburiyatlarini uchinchi shaxslar foydasiga faqat Bankning yozma roziligi bilan o‘tkazishga haqlidir.
10.5. Bank kredit bo‘yicha talabni boshqa shaxs (yangi kreditor) foydasiga faqat qarz oluvchining yozma roziligi bilangina o‘tkazishi mumkin. Kredit bo‘yicha talabni uchinchi shaxsga o‘tkazish huquqi alohida kelishuv bilan rasmiylashtiriladi.
10.6. Agar Tomonlardan biri o‘z faoliyatini tugatsa yoki uning huquqiy maqomida o‘zgarishlar yuz bersa, ushbu Shartnoma bo‘yicha barcha majburiyatlarning ijrosi tugatilgan (o‘zgarishga uchragan) tomonning huquqiy vorisiga o‘tadi yoxud Qarz oluvchi ushbu Shartnomada belgilangan kreditni qaytarish muddatidan qat’i nazar, kredit va foizlar bo‘yicha qarzni muddatidan oldin to‘lashi shart bo‘ladi.
10.7. Mazkur Shartnoma Bank va Qarz oluvchi uchun bir nusxadan iborat qilib, __ varaqda ikki nusxada tuzildi. Ikkala nusxa ham bir xil yuridik kuchga ega. Zarurat tug‘ilganda, notarial idoraga taqdim etish uchun ushbu shartnomaning qo‘shimcha nusxasi tuzilishi mumkin.
10.8. Ushbu shartnoma bilan Qarz oluvchi Bank tomonidan shartnoma tuzish shartlari, taqdim etilgan ta’minot va Qarz oluvchi ushbu shartnoma bo‘yicha majburiyatlarni bajarganligi to‘g‘risidagi yozuvlarni Milliy kredit axboroti institutiga (MKAI), “Kredit byurosi “Kredit-axborot tahliliy markazi” MChJga (KATM),
Kredit axborotining davlat reyestriga (KADR), “Garov reyestri” DUKga kiritilishiga, shuningdek, kredit arizasini boyitish va uni to‘g‘ri qayta ishlash uchun boshqa manbalardan axborot olinishiga o‘z roziligini bildiradi.

XI. TOMONLARNING YURIDIK MANZILLARI, 
BANK REKVIZITLARI VA IMZOLARI:

BANK
“MADAD INVEST BANK” ATB
“_______________” filiali
TOSHKENT SHAHRI, 	 TUMANI,
	.
STIR: 	
jamg‘arma hisobvarag‘i: 	
QARZ OLUVCHI
“_________________” MChJ


STIR 	
h/r: 	
	 da


bank kodi: 		bank kodi: 	

Filial boshqaruvchisi	Direktor





Ushbu shartnomaning bir nusxasini oldim, uning shartlari bilan tanishdim.

Qarz oluvchi:		F.I.Sh.

sana:	.


Mazkur shartnoma muayyan turdagi xizmat uchun namunaviy shartnoma hisoblanadi. Shartnoma huquqiy ekspertizadan o‘tkazilgan va 	“MADAD INVEST BANK” ATB faoliyatida qo‘llanilishi shart.

Kredit shartnomasiga 1-ilova
	 	 202	-yildagi


Kreditni qaytarish jadvali / muddatli majburiyat
	 202	-yildagi 	-sonli kredit shartnomasiga


(so‘m)
	№
	Qaytarish sanasi
	Asosiy qarzni qaytarish jadvali
	Foizlarni qaytarishning dastlabki jadvali
	Jami qaytarish

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	

	6
	
	
	
	

	7
	
	
	
	

	8
	
	
	
	

	9
	
	
	
	

	10
	
	
	
	

	11
	
	
	
	

	12
	
	
	
	

	Jami

